cyanic-selkie/wikianc huggingface dataset:
পেস্টি
ভিন্নতা
অফিসিয়ালি সংরক্ষিত কর্নিশ পেস্টির জন্য উপকরণগুলি নির্ধারিত থাকলেও পুরনো কর্নিশ রান্নার বই থেকে জানা যায় সহজলভ্য সব উপকরণ দিয়েই সাধারণত পেস্টি তৈরি হতো। সবচেয়ে পুরাতন পেস্টির রেসিপিতে মৃগ মাংশের উল্লেখ পাওয়া যায়, গরুর মাংসের নয়। আকৃতির জন্যই "পেস্টি" সবসময় একটি শ্রেণিগত নাম হিসেবেই ছিল যার ভিতরে বিভিন্ন প্রকার পুর থাকতো যেমন স্টিলটন,নিরামিষ, এমনকি মুরগীর মাংসের টিক্কা। কর্ণওয়াল ও ডেভন জুড়ে দোকানে শুকুরের মাংসের ও আপেলের পেস্টি সহজেই পাওয়া যেত যার উপকরণ ছিল আপেল স্বাদের সস, যেটি একসাথে সারা পেস্টিতে মেশানো থাকতো, এমনকি মিস্টি মেস্টিও ছিল যার উপকরন ছিল আপেল ও ডুমুর বা চকলেট ও কলা, যেগুলি কর্ণওয়ালের কিছু এলাকায় খুব কমন ছিল।
অ্যাংগ্লিসে'র পারিয়ান পাহাড়ে র তামার খনিগুলিতে ১৯শতকে খনি শ্রমিকেরা আংশিক নোনতা, আংশিক মিষ্টি পেস্টি (বেডফোরডশায়ার ক্ল্যাঙ্গারের মত) খেত। যে কারিগর এই গবেষণাটি করে রেসিপি আবিষ্কার করেছেন তিনি বলেছেন কাজের খোঁজে ঐ এলাকায় ভ্রমণরত কর্নিশ খনি শ্রমিকেরা সম্ভবত রেসিপিটি অ্যাংগ্লিসে নিয়ে গেছেন। আজকাল কর্ণওয়ালে বাণিজ্যিকভাবে আর কোন 'টু-কোর্স 'পেস্টি তৈরি হয় না, এগুলি সাধারণত অপেশাদার রন্ধনবিদদের কাজ। তবে ব্রিটিশ সুপারমার্কেট চেন মরিসন্সে এগুলি বাণিজ্যিকভাবে পাওয়া যায় (যার নাম 'টিন খনি শ্রমিকদের পেস্টি') ।অন্যান্য প্রচলিত পুরের মাঝে রয়েছে স্থানীয়ভাবে সহজলভ্য মাংশের বিভিন্ন প্রকার, যেমন শুকুরের মাংশ, লবণ দেয়া শুকনো শুকুরের মাংশ, ডিম, খরগোশের মাংশ, মুরগীর মাংশ, ম্যাকারেল মাছ, এবং মিষ্টি পুরের মাঝে আছে খেজুর, আপেল, জ্যাম ও মিষ্টি ভাত - যা প্রায়ই উদ্ধৃত রসিকতাটি মনে করিয়ে দেয় "শয়তান স্বয়ং কর্ণওয়াল উল্লঙ্ঘন করতে ভয় পেয়েছিল কারণ সেটা পেস্টিতে শেষ হবে।"
পেস্টি 'টাইডি অজ্ঞি' নামেও পরিচিত যখন মাংশের ফালির পরিবর্তে অতিরিক্ত একটি আলু দেয়া হয়, 'টাইডি' শব্দের অর্থ আলু এবং 'অজ্ঞি' শব্দের অর্থ পেস্টি।এই পেস্টি অভাবের সময় এবং উচ্চদামের জন্য মাংশ কেনা সম্ভব না হলে খাওয়া হতো। আরেকটি প্রচলিত মাংশহীন রেসিপি হচ্ছে 'হারবি পাই' যার উপকরণ পার্সলে,টাটকা বুনো গুল্ম ও পেঁয়াজ জাতীয় গাছ, বড় পাতাওয়ালা রসুন/পেঁয়াজ এবং এক চামচ জমাট ক্রিম।
আকৃতি
পিজিআই আইন আনুসারে কর্নিশ পেস্টি অবশ্যই 'ডি' আকৃতির হবে, বাঁকানো অংশের দিকে একত্রে কুঁচকানো থাকবে (একদিন-কুচকানো), কর্ণওয়ালে কুঁচকানোর পার্থক্য লক্ষ্য করা যায়, কেউ কেউ এক দিকে কুঁচকানোর পক্ষে আবার অন্যরা উপরের দিকে কুঁচকানোই বেশি গ্রহণযোগ্য বলে মনে করে।
কোন কোন সূত্রানুযায়ী কর্নিশ ও ডেভোন পেস্টির মাঝে ফারাক হচ্ছে, ডেভোন পেস্টির উপরিভাগ কুঁচকানো এবং সেটির আকৃতি ডিম্বাকার কিন্তু কর্নিশ পেস্টি অর্ধবৃত্তাকার এবং বাঁকানো দিকটার প্রান্ত কুঁচকানো। যাহোক, উপরিভাগ কুঁচকানো পেস্টি প্রজন্মের পর প্রজন্ম ধরে কর্ণওয়ালে তৈরি হচ্ছে, যদিও এই পদ্ধতির সমর্থক কর্নিশ বেকাররা এখন বুঝতে পারছে যে তাদের পেস্টিগুলি আইনত 'কর্নিশ' বলা যায় না।
সাহিত্য
ক্রিত্তেয়েন দে ট্রয়িস এর লেখা ১২ শতকের আরথুরিয়ান রোমান্স 'ইরেক অ্যান্ড ইনাইড-এর পর থেকে অনেক সাহিত্যকর্মে পেস্টির উল্লেখ রয়েছে। 'ইরেক অ্যান্ড ইনাইড-এর চরিত্রদের পেস্টি খেতে দেখা যায় যারা মূলত আজকের কর্ণওয়াল থেকে আসা।পেস্টির উল্লেখ আরও রয়েছে ১৩ শতকের শেষ দিকে লেখা আরেকটি রোমান্স 'হ্যাভেলক দ্য ডেন'-এ ; ১৪ শতকের রবিনহুডে র গল্পে; চসারে র  দ্য ক্যান্টারবারি টেলস-এ এবং  উইলিয়াম শেক্সপীয়ারের তিনটি নাটকে।
কুসংস্কার, কবিতা ও সংগীত
ডেভন ও কর্ণওয়ালের টিনের খনিতে পেস্টির সাথে  দ্বারাঘাতকারীদের" সাথে পেস্টির যোগসূত্র পাওয়া যায়; প্রেতাত্মারা দ্বারাঘাতের শব্দের মত শব্দ করতো যা হয় প্রচুর পরিমাণ আকরিকের মজুদ স্থল নির্দেশ করতো বা আসন্ন কোন টানেল ভেঙ্গে পড়ার সতর্ক বার্তা নির্দেশ করতো।  দ্বারাঘাতকারীদের" শুভ ইচ্ছাকে উৎসাহিত করার জন্য খনি শ্রমিকেরা তাদের খাওয়ার জন্য খনির মধ্যে পেস্টির অংশ রেখে দিতো। নাবিক ও জেলেরাও একইভাবে একটি অংশ ফেলে দিত যাতে মৃত নাবিকদের আত্মা শান্ত হয় যদিও জেলেরা জাহাজের ডেকে পেস্টি নিয়ে যাওয়াকে দুর্ভাগ্য মনে করতো।
১৮৬১ সালে বর্ণিত একটি কর্নিশ প্রবাদ পেস্টিতে ব্যবহৃত বিভিন্ন প্রকার উপকরণের উপর গুরুত্ব দিতে গিয়ে বলেছে পেস্টির পুরের উপকরণ হয়ে শেষ হয়ে যাওয়ার ভয়ে শয়তান কর্ণওয়ালে আসে না। ১৯৪০-এর দশকে প্রচলিত পশ্চিম কাউন্টি র বিদ্যালয়ের ছাত্রদের খেলার মাঠের পেস্টি সংক্রান্ত ছড়া এরকম :
ম্যাথিউ, মার্ক, লুক ও জন ৫ ফুট লম্বা একটি পেস্টি খেল
এক বার দুই বার কামড় দিয়েই  সেটি ইঁদুরে ভরা তারা বুঝলো
১৯৫৯ সালে ইংরেজ গায়ক ও গীতিকার সিরিল টনে "দ্য অজ্ঞি ম্যান" নামক এক স্মৃতিবিধুর গান রচনা করে।গানটিতে এমন একজন পেস্টি বিক্রেতার কথা বলা হয়েছে যাকে সব সময় গভীর রাতে নাবিকেরা ফিরে আসার সময় প্লাইমাউথের ডেভনপোর্ট নেভাল ডকইয়ার্ড-এর গেটের বাইরে দাঁড়িয়ে চিৎকার করে পেস্টি বিক্রি করতে দেখা যেত, যেটা ২য় বিশ্বযুদ্ধের পর হটডগ বিক্রেতায় পরিবর্তিত হয়েছে।
"অজ্ঞি" শব্দটির আন্তর্জাতিকভাবে জনপ্রিয় শ্লোগান "অজ্ঞি অজ্ঞি অজ্ঞি, ঐ ঐ ঐ" কর্নিশ কথ্যভাষা "হজ্ঞান" থেকে এসেছে বলে মনে করা হয় যেটি আবার পেস্টির কর্নিশ শব্দ "হগেন" থেকে উৎপত্তি হয়েছে।পেস্টি যখন খাওয়ার জন্য প্রস্তুত হতো, তখন খনির অবিবাহিত তরুণী শ্রমিক "অজ্ঞি, অজ্ঞি, অজ্ঞি" বলে খনিকুপ বন্ধ করে দিত এবং খনি শ্রমিকেরা "ঐ, ঐ, ঐ" বলে প্রত্যুত্তর দিতো।
বিশালাকৃতির পেস্টি
পৃথিবীর সবচেয়ে বড় কর্নিশ পেস্টি তৈরি হয়েছিল ২০১০ সালের আগস্টে যার আয়তন ছিল ৪.৬ মিটার (১৫ফুট) এবং ওজন ছিল ৮৬০ কেজি (১৯০০ পাউন্ড)। ১৬৫ কেজি (৩৬৪ পাউন্ড) গরুর মাংশ, ১৮০ পাউন্ড (৮২ কেজি) সুইডিশ শালগম, ১০০ পাউন্ড (৪৫কেজি) আলু ও ৭৫ পাউন্ড (৩৪কেজি) পেঁয়াজ ব্যবহার করে "প্রোপার কর্নিশ" বেকারি এটি তৈরি করেছিল। এর পিছনে খরচ হয়েছিল ৭০০০ পাউন্ড। আর সেটিতে ১.৭৫ মিলিয়ন ক্যালরি ছিল।
জেমস প্যাটিনসন
জেমস লি প্যাটিনসন (James Lee Pattinson) (জন্ম: ৩ মে ১৯৯০) হলেন একজন অস্ট্রেলিয়ান ক্রিকেটার যিনি ভিক্টোরিয়া বুশরেঞ্জারস এবং অস্ট্রেলিয়া জাতীয় ক্রিকেট দল এর হয়ে আন্তর্জাতিক ক্রিকেট খেলে থাকেন।
আন্তর্জাতিক ক্যারিয়ার
প্যাটিনসন এপ্রিল ২০১১ সালে বাংলাদেশ সফরের জন্য তাকে অস্ট্রেলিয়ার ওয়ানডে স্কোয়াড নাম ঘোষণা করা হয়। তিনি সিরিজের তৃতীয় ও শেষ ম্যাচে তার ওয়ানডে অভিষেক ঘটে এবং ইমরুল কায়েস এর উইকেট লাভ করেন। প্যাটিনসন শ্রীলঙ্কা সফরের জন্য ২০১১ সালের অস্ট্রেলিয়ার টেস্ট দলে যোগ দেন, কিন্তু একটি টেস্ট খেলতে পারেননি।
প্যাটিনসন ২০১১ সালের ডিসেম্বর ১ তারিখে ব্রিসবেন প্রথম টেস্টে নিউজিল্যান্ডেরে বিরুদ্ধে ২০১১/১২ সিজনে হোম সিরিজে তার টেস্ট অভিষেক হয়। তিনি তার অভিষেক টেস্টের দ্বিতীয় ইনিংসে ২৭ রানে 5 উইকেট লাভ করে অস্ট্রেলিয়া নয় উইকেটে জয় পেতে সাহায্য করেন।
ব্যক্তিগত জীবন
প্যাটিনসন এর বড় ভাই ​​ড্যারেন প্যাটিনসন ইংল্যান্ডের হয়ে একটি টেস্ট ম্যাচে খেলেছেন। ইংল্যান্ডে জন্ম হলেও, ড্যারেন প্যাটিনসন মেলবোর্ন এর বাইরের শহরতলির বড় হয়েছেন।
.ইউকে
থাম্ব|.uk domain .uk (.ইউকে) যুক্তরাজ্যের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স।, এটি ১০ মিলিয়ন রেজিস্টেশন নিয়ে দুনিয়ার ৫ম জনপ্রিয় টপ-লেভেল ডোমেইন (.com, .cn, .de এবং .net-এর পরে)।
গ্রাহাম ডিলি
গ্রাহাম রয় ডিলি (Graham Dilley; জন্ম: ১৮ মে, ১৯৫৯ - মৃত্যু: ৫ অক্টোবর, ২০১১) ডার্টফোর্ডে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। প্রথম-শ্রেণীর কাউন্টি ক্রিকেটে কেন্ট ও ওরচেস্টারশায়ার দলে প্রতিনিধিত্ব করেছেন। সমগ্র খেলোয়াড়ী জীবনে ৪১ টেস্ট ও ৩৬ ওডিআইয়ে অংশগ্রহণ করেছেন গ্রাহাম ডিলি। দলে তিনি মূলতঃ ফাস্ট বোলার হিসেবে খেলতেন। এছাড়াও নিচেরসারিতে ব্যাটিং করতেন।
১৯৮১ সালে সফরকারী অস্ট্রেলিয়ার বিপক্ষে স্মরণীয় ক্রীড়ানৈপুণ্য প্রদর্শন করেন। হেডিংলিতে অনুষ্ঠিত টেস্টের দ্বিতীয় ইনিংসে ইয়ান বোথামের সঙ্গে অষ্টম উইকেটে জুটি গড়ে ৮০ মিনিটে ১১৭ রান তুলে তাক লাগান। এরফলে ইংল্যান্ড ফলো-অনে থাকা অবস্থায়ও অস্ট্রেলিয়াকে পরাজিত করেছিল। এতে বাজীকরেরা ৫০০-১ ধরেছিলেন। খেলায় তিনি নিজস্ব সর্বোচ্চ ৫৬ রান সংগ্রহ করেছিলেন।
ক্রিকেট সংবাদদাতা কলিন বেটম্যান তার কার্যকারিতা সম্পর্কে মন্তব্য করেন যে, যখন সবকিছু কাজ করে, তখন সুন্দরভাবেই কাজ করতে থাকে।
প্রারম্ভিক জীবন
কেন্টের ডার্টফোর্ড এলাকায় ডিলি জন্মগ্রহণ করেন ও সেখানেই তার শৈশবকাল অতিবাহিত হয়। ডার্টফোর্ড হাই স্কুলে অধ্যয়ন করেন তিনি। হেসকেথ পার্কের ডার্টফোর্ড ক্রিকেট ক্লাবের পক্ষে ক্রিকেট জীবনে ঝুঁকে পড়েন। ডায়মন্ড কাটার হিসেবে প্রশিক্ষণ গ্রহণ করেন। এরপর কেন্ট কাউন্টি ক্রিকেট ক্লাবের পক্ষে খেলোয়াড়ী জীবন শুরু করেন। ১৭ বছর বয়সে ১৯৭৬ সালে কেন্ট দ্বিতীয় একাদশের পক্ষে খেলতে থাকেন।
আঠারো বছর বয়সে ১৯৭৭ সালে কেন্টের পক্ষে প্রথম-শ্রেণীর ক্রিকেটে ডিলি’র অভিষেক ঘটে। কেমব্রিজ বিশ্ববিদ্যালয়ের বিপক্ষে অনুষ্ঠিত ঐ খেলায় তিনি কোন উইকেট লাভে সক্ষমতা দেখাতে পারেননি। পরের মৌসুম শুরু না হওয়া পর্যন্ত তিনি আর কোন খেলায় অংশ নিতে পারেননি। জুন, ১৯৭৮ সালে সফরকারী পাকিস্তান একাদশের বিপক্ষে দ্বিতীয় খেলায় অংশ নেন। এবারও তিনি কোন উইকেট পাননি। নিজস্ব তৃতীয় প্রথম-শ্রেণীর খেলায় মিডলসেক্সের বিপক্ষে নিজের উপস্থিতির কথা জানান দেন। খেলায় সাত উইকেট নিয়ে দলকে ছয় উইকেটের বিজয় এনে দেন।
ঐ মৌসুমে প্রথম-শ্রেণীর ক্রিকেটের আরও দুই খেলায় অংশ নেন। তবে কেবলমাত্র একটি উইকেটই পেয়েছিলেন তিনি। তাস্বত্ত্বেও ইংল্যান্ডের তরুণ ক্রিকেটারদেরকে নিয়ে গড়া দলের সদস্যরূপে তাদের প্রতিপক্ষীয় ওয়েস্ট ইন্ডিয়ান দলের বিপক্ষে তিন টেস্টের দুইটিতে এবং একমাত্র একদিনের খেলার জন্য তাকে অন্তর্ভুক্ত করা হয়। কাউন্টি ক্রিকেটে ক্রমশঃ উত্তরণ ঘটে তার। ১৯৭৯ সালে কেন্টের বড়দের দলে ৩১ খেলায় অংশ নেন। বিশ্বকাপের প্রস্তুতিমূলক খেলায় নিউজিল্যান্ডের বিপক্ষে ৪/৪১ পান। ঐ মৌসুমে ২৩.৪৮ খরচায় ৪৯টি প্রথম-শ্রেণীর উইকেট পান তিনি। তার পেসের চিত্র আকর্ষণের কেন্দ্রবিন্দুতে পরিণত হয়।
আন্তর্জাতিক ক্রিকেট
শীতকালে অস্ট্রেলিয়া সফরের জন্য তরুণ ফাস্ট বোলারের সন্ধান করছিল ইংল্যান্ড দল নির্বাচকমণ্ডলী। ২০ বছর বয়সী ডিলিকে দলে অন্তর্ভুক্ত করে তারা সাহসী সিদ্ধান্ত গ্রহণ করেন। ওয়েস্ট ইন্ডিজের বিপক্ষে তার ওডিআই অভিষেক হয়। ত্রি-দেশীয় প্রতিযোগিতায় অপর দেশ ছিল অস্ট্রেলিয়া।
২৪ নভেম্বর, ১৯৭৯ তারিখে ওয়েস্ট ইন্ডিজের বিপক্ষে ডিলি তার প্রথম একদিনের খেলায় অংশগ্রহণ করেন। ১৯৭৯-৮০ মৌসুমের বেনসন এন্ড হেজেস বিশ্ব সিরিজ কাপে সিডনিতে প্রথম খেলতে নামেন তিনি। খেলায় ইংল্যান্ড নাটকীয়ভাবে দুই রানের জয় পায়। নতুন বল হাতে নিয়ে নিজস্ব তৃতীয় ওভারে ডেসমন্ড হেইন্সের উইকেট লাভ করেন। বৃষ্টির কারণে জয়ের নতুন লক্ষ্যমাত্রা নির্ধারণ করা হলে ওয়েস্ট ইন্ডিজের প্রয়োজন ছিল ৪৭ ওভারে ১৯৮ রান। ঐ খেলায় তার বোলিং পরিসংখ্যান ছিল ৬-২-২১-১।
টেস্ট ক্রিকেট
২২৮ রানে ইংল্যান্ড অল-আউট হলে অস্ট্রেলিয়া ১৬ রানে এগিয়ে থাকে। ডিলি ২০৬ মিনিট ক্রিজে অবস্থান করে ৫৭ বল মোকাবেলায় ৩৮ রানে অপরাজিত ছিলেন। ইনিংসে অধিনায়ক মাইক ব্রিয়ারলির পর তিনি দ্বিতীয় সর্বোচ্চ রান সংগ্রাহক হন। দ্বিতীয় ইনিংসেও ডিলি পুনরায় নতুন বল নিয়ে আক্রমণ শানান। ডেনিস লিলিকে গালিতে পিটার উইলির কটে পরিণত করে একমাত্র উইকেট পান। স্কোরকার্ডে তখন 'লিলি ক উইলি ব ডিলি ১৯' দেখানো হয় যা বেশ স্মরণীয় বিষয় ছিল। জয়ের জন্য ৩৫৪ রানের লক্ষ্যমাত্রায় নেমে জিওফ বয়কট অপরাজিত ৯৯ রান তুলে প্রতিরক্ষা ব্যূহ তৈরি করেন। অষ্টম উইকেটে ডিলি তার সাথে উনিশ রানের জুটি গড়েন। খেলায় অস্ট্রেলিয়া ১৩৮ রানে জয় পায়।
দ্বিতীয় টেস্টেও দল পরাজিত হলে তৃতীয় ও চূড়ান্ত খেলায় জন লিভার তার স্থলাভিষিক্ত হন। ঐ সফরে ডিলি সাত উইকেট পান। দলীয় ব্যবস্থাপক অ্যালেক বেডসার মন্তব্য করেন যে, ৭,০০০ পাউন্ডের বিনিময়ে সাত উইকেট দখল। সিরিজে অস্ট্রেলীয়রা দাপট দেখিয়ে ৩-০ ব্যবধানে রাবার জয় করলেও এক বছর পূর্বে ৫-১ ব্যবধানে ছয় খেলার সিরিজে জয়ের ফলে অ্যাশেজ হস্তান্তর হয়নি।
ওয়েস্ট ইন্ডিজের মুখোমুখি
১৯৮০ সালে ওল্ড ট্রাফোর্ডে সফরকারী ওয়েস্ট ইন্ডিজের বিপক্ষে সিরিজের বৃষ্টিবিঘ্নিত তৃতীয় টেস্টে অংশগ্রহণের সুযোগ ঘটে তার। চতুর্থ ও পঞ্চম টেস্টেরও একই পরিণতি হয়। সবগুলোই ড্র হয়েছিল। তিন ইনিংসে এগারো উইকেট দখল করায় একই প্রতিপক্ষের বিপক্ষে শীতকালে ক্যারিবীয় সফরের জন্য মনোনীত হন তিনি। বিদেশ সফরের অনুষ্ঠিত টেস্টগুলোয় ইংল্যান্ড খেলার বাইরে অবস্থান করছিল। চার খেলার সিরিজে ২-০ ব্যবধানে পরাজিত হয় তার। তন্মধ্যে, রবিন জ্যাকম্যানের বিষয়ে গায়ানা টেস্ট বাতিল ঘোষিত হয়। ওডিআইগুলোয় ডিলি দশ উইকেট পান যা তাকে ১৯৮১ সালের অ্যাশেজ সিরিজে অংশগ্রহণের নিশ্চয়তা এনে দেয়।
বোথামের সিরিজ
১৯৮১ সালের অ্যাশেজ সিরিজে বেশ জোড়ালো ভঙ্গীমায় ডিলি অগ্রসর হন। প্রথম দুই টেস্টে তিনি ১২ উইকেট তুলে নেন। ফলশ্রুতিতে হেডিংলিতে অনুষ্ঠিত তৃতীয় টেস্টে তাকে দলে রাখা হয়। এ খেলাটি ইংল্যান্ডের অবিস্মরণীয় জয়ের সাথে জড়িত ছিল।
ফলো-অনের পরও ইংল্যান্ডের জয়ে ইয়ান বোথাম ও বব উইলিসের বীরত্বগাঁথার পাশাপাশি ডিলিও গুরুত্বপূর্ণ ভূমিকা পালন করেন যা তার স্বভাববিরুদ্ধ ছিল।
১৩৫/৭ থাকা অবস্থায় ৯২ রানে পিছিয়ে থেকে দলনায়ক মাইক ব্রিয়ারলি’র কাছ থেকে কোনরূপ পরামর্শ ছাড়াই মাঠে নামেন। ইয়ান বোথামের সাথে জুটি গড়েন গ্রাহাম ডিলি। এক পর্যায়ে বোথাম তাকে উদ্দেশ্য করে বলেন যে, এরপর, চলো কিছুটা মজা করি। এ দুজন মাত্র ৮০ মিনিটে ১১৭ রান তুলেন। তন্মধ্যে ডিলি ৭৫ বল মোকাবেলা করে মূল্যবান ৫৬ রান তুলে টেরি অল্ডারম্যানের শিকারে পরিণত হন। শেষ পর্যন্ত ইংল্যান্ড দল ১৩০ রানে এগিয়ে ইনিংস শেষ করে।
দ্বিতীয় ইনিংসে বাউন্ডারি সীমানারেখা থেকে রড মার্শকে তালুবন্দী করেন তিনি। বব উইলিসের বিধ্বংসী ৮/৪৩ বোলিংয়ের ফলে অস্ট্রেলিয়া ১১১ রানে অল-আউট হয় ও ইংল্যান্ড দল অপ্রত্যাশিতভাবে ১৮ রানের জয় পায়।
হেডিংলিতে টেস্ট জয়ে অসামান্য ভূমিকা পালন করা স্বত্ত্বেও চতুর্থ টেস্টে তাকে খেলার সুযোগ দেয়া হয়নি। এমনকি পরবর্তী দুই টেস্টে অংশগ্রহণ থেকেও তিনি বঞ্চিত হন। তার পরিবর্তে জন এম্বুরি, পল অ্যালট ও মাইক হেনড্রিক অংশ নিয়েছিলেন।
১৯৮১-৮২ মৌসুমে ভারত সফরে যান। গ্রাহাম গুচের নেতৃত্বাধীন বিদ্রোহী দলের তৎকালীন নিষিদ্ধঘোষিত দক্ষিণ আফ্রিকায় অর্থনৈতিক কারণে অংশগ্রহণের ফলেই তার এ অন্তর্ভুক্তি ঘটে। পরবর্তী কয়েকবছর দলে আসা-যাওয়ার পালায় ছিলেন তিনি। ১৯৮৩ সালে টেস্ট খেলোয়াড় হিসেবে ডিলির ভবিষ্যৎ সম্ভাবনা উঁকি দেয়।
১৯৮৩ সালে ইংল্যান্ড দলের ক্রিকেট বিশ্বকাপের অন্যতম সদস্য মনোনীত হন। এ প্রতিযোগিতার পর ঘাড়ে আঘাতের ফলে পরবর্তী এক বছর খেলার বাইরে অবস্থান করেন।
১৯৮৫ সালে কাউন্টি ক্রিকেটে প্রত্যাবর্তন ঘটলেও দীর্ঘকাল ক্রিকেট খেলায় অংশগ্রহণ করতে পারবেন কি-না সন্দেহ দেখা দেয়। শীতকালে নাটালের পুণরুজ্জীবনে অসামান্য অবদান রাখেন। ১৯৮৬ সালে ৬৩টি প্রথম-শ্রেণীর উইকেট লাভের প্রেক্ষিতে ইংল্যান্ড দলে খেলার জন্য পুনরায় আমন্ত্রণ জানানো হয় তাকে।
মূল্যায়ন
২০১১ সালে মাইক সেলভি এক প্রতিবেদনে লিখেন যে, এরপূর্বে তেমন কিছু করতে না পারলেও গত ৩০ বছরের মধ্যে সর্বকনিষ্ঠ ইংরেজ ক্রিকেটার হিসেবে তার টেস্ট অভিষেক ঘটে। প্রতিযোগিতামূলক ক্রিকেটে তিনি তেমন কিছুই করেন। তবে ১৯৮৬-৮৭ মৌসুমের শীতকালে ব্রিসবেন টেস্টে ৫/৬৮ লাভ করে খেলায় ইংল্যান্ডের জয়ের পাশাপাশি অ্যাশেজ সিরিজ জয়ে ভূমিকা রাখেন যা হেডিংলিতে বিস্ময়কর উত্থানের অনুরূপ ছিল। ব্রিটিশ ক্রীড়ার ইতিহাসে অন্যতম আনন্দঘন মুহুর্তের অন্যতম ছিল এটি।
বিতর্ক
১৯৮৬ থেকে ১৯৮৮ সালের মধ্যে ২৬.৪৩ গড়ে ৮৩টি টেস্ট উইকেট পান। এ সময় তাকে ইংল্যান্ডের সেরা সফলতম বোলাররূপে আখ্যায়িত করা হয়েছিল। দীর্ঘ দূরত্ব থেকে উল্লেখযোগ্য পেস ও আউটসুইংয়ে প্রায় ৪৫ ডিগ্রী কোণে উইকেট বল ফেলতেন তিনি। ১৯৮৬-৮৭ মৌসুমে ব্রিসবেনে অনুষ্ঠিত প্রথম টেস্টের প্রথম ইনিংসে ৫/৬৮ পান। এরফলে দলের অ্যাশেজ জয়ে উল্লেখযোগ্য ভূমিকা রাখে। এছাড়াও ওডিআই সিরিজে ১৫.৮৫ গড়ে ২০ উইকেট পান।
পরবর্তী শীতকালে নিউজিল্যান্ডের বিপক্ষে ড্র হওয়া সিরিজে খেলোয়াড়ী জীবনের সেরা বোলিং পরিসংখ্যান দাঁড় করান। ক্রাইস্টচার্চের ল্যাঙ্কাস্টার পার্কের খেলায় প্রথম পাঁচটি উইকেট পতনসহ ৬/৩৮ বোলিং করেন ডিলি।
তবে, আম্পায়ারের সাথে তর্ক-বিতর্কের প্রেক্ষিতে ২৫০ পাউন্ড জরিমানার সম্মুখীন হতে হয় যা স্ট্যাম্পে রক্ষিত মাইক্রোফোনে স্পষ্ট শোনা যাচ্ছিল। অকল্যান্ডেও ৫/৬০ পান। এ সিরিজটিতে ১৪ গড়ে পনেরো উইকেট পেয়েছিলেন গ্রাহাম ডিলি।
খেলার ধরন
তার বোলিং ভঙ্গীমার বিশেষ করে অপ্রত্যাশিতভাবে দৌঁড়ানোর বিষয়টি প্রায়শঃই আলোচনার খোড়াক জোগাতো। ব্যাপকভাবে বিশ্বাস করা হয় যে, তিনি জেফ থমসনের বোলিং অনুসরণ করতেন। পরবর্তীকালে ডিলির বোলিংয়ের ধরনটি নিউজিল্যান্ডের ক্রিস কেয়ার্নস ব্যবহার করেছেন।
১৯৮৮ সালে ফাস্ট বোলারদের কোচিংয়ের প্রভাব সম্পর্কে কথা বলার এক পর্যায়ে জিওফ্রে বয়কট মন্তব্য করেন যে, গ্রাহাম ডিলির জীবনে কি ঘটেছে তা নিশ্চয়ই আপনাদের স্মরণে আছে। তিনি প্রকৃত দ্রুতগতিসম্পন্ন বোলার হিসেবে যাত্রা শুরু করেন। নিজ কানে সঠিক স্থান ও দূরত্ব বজায় রাখতে প্রতিজ্ঞাবদ্ধ ছিলেন। এখন তিনি ডেনিস লিলির বোলিং অনুসরণ করছেন ডেনিস থ্যাচার পেস নিয়ে।
অবসর
১৯৮৭ মৌসুমে ওরচেস্টারশায়ারের সাথে চুক্তিবদ্ধ হন। দলটি তাদের ইতিহাসের সেরা সময়ে পথে ধাবিত হয়। পরবর্তী তিন বছরে দলটি চারটি ট্রফি জয় করতে সমর্থ হয়। আঘাতের সমস্যা নিয়েও ১৯৮৮ ও ১৯৮৯ সালের কাউন্টি চ্যাম্পিয়নশীপের শিরোপা জয়ে প্রভূতঃ ভূমিকা রাখেন গ্রাহাম ডিলি।
দলীয় সঙ্গী গ্রেইম হিককে সাথে নিয়ে এ অধ্যায়ের সূচনা ঘটালেও শিরোনামে হিক'এন'ডিলি সার্কাস লেখা হয়।
ডিলির খেলোয়াড়ী জীবনে শুরু হয়েছিল নাজুকতায়; তেমনি ১৯৮৯ সালের অ্যাশেজ সিরিজের এজবাস্টনের সর্বশেষ টেস্টেও একই ধারাবাহিকতা বজায় থাকে। ঐ শীতে মাইক গ্যাটিংয়ের নেতৃত্বাধীন দলের সাথে বিদ্রোহী দলের সদস্যরূপে দক্ষিণ আফ্রিকা সফর না করার সিদ্ধান্ত নেন। তবে, পরবর্তী কয়েক মৌসুম কাউন্টি দলে খেলা অব্যাহত রাখেন। এপ্রিল, ১৯৯২ সালে ওরচেস্টারশায়ারের পক্ষে তিনটি খেলায় অংশ নেন। দ্বিতীয় একাদশে আরও কয়েকটি খেলায় অংশ নেয়ার পর ঐ মৌসুম শেষে আঘাতের কারণে অবসর গ্রহণের কথা ঘোষণা করেন।
ওরচেস্টারশায়ারে স্থানান্তরের পর আর্থিক সুবিধা মৌসুমেও তার আর্থিক নিরাপত্তা নিশ্চিত হয়নি।
খেলা থেকে অবসর নেয়ার পর কোচ হিসেবে নিজেকে তুলে ধরেন। প্রথমে ইংল্যান্ড মহিলা ক্রিকেট দলের কোচ মনোনীত হন। এরপর ২০০১-০২ মৌসুমে ভারত সফরে পুরুষ দলের সহযাত্রী হন। জিম্বাবুয়ে ও স্কটল্যান্ডে কোচের দায়িত্ব পালন করেন। লাফবোরা ইউসিসিইতে প্রধান কোচ হিসেবে ১১ বছর ক্রিকেট পরিচালক পদে ছিলেন।
মন্টি পানেসর, জেমস অ্যানিয়ন, রুয়েল ব্রাদওয়েট, জেমস অ্যাডামস ও রব টেলরকে প্রশিক্ষণ দেন তিনি।
ব্যক্তিগত জীবন
ব্যক্তিগত জীবনে বিবাহিত ছিলেন তিনি। দুইবার বিবাহ-বিচ্ছেদ ঘটে তার। কেন্টের ক্রিকেটার গ্রাহাম জনসন সম্পর্কে তার শ্যালক।
৫২ বছর বয়সে ৫ অক্টোবর, ২০১১ তারিখে লিচেস্টারে তার দেহাবসান ঘটে। মৃত্যুর এক সপ্তাহ পূর্বে কণ্ঠনালীর ক্যান্সারের চিকিৎসা করেছিলেন। ৯ নভেম্বর, ২০১১ তারিখে ওরচেস্টার ক্যাথেড্রালে স্মরণসভা অনুষ্ঠিত হয়।
হ্রিহোরিয়া সেভারবেতভ
হ্রিহোরিয়া সেভারবেতভ (Григорій Свербетов  ; জন্ম 3 এপ্রিল 1939) একজন ইউক্রেনীয় স্প্রিন্টার । তিনি সোভিয়েত ইউনিয়নের প্রতিনিধিত্ব করে 1964 গ্রীষ্মকালীন অলিম্পিকে পুরুষদের 400 মিটারে প্রতিদ্বন্দ্বিতা করেছিলেন।
অ্যাক্রোজোম
অ্যাক্রোজোম (Acrosome) হল শুক্রাণুর অগ্রভাগে অবস্থিত উৎসেচক পূর্ণ থলি, যা নিউক্লিয়াসকে ঢেকে রাখে। এর উৎসেচকগুলি (মূলত হায়ালুরনিডেজ, অ্যাক্রোসিন) ডিম্বাণুর প্রাচীর নষ্ট করে নিষেক ক্রিয়ায় সাহায্য করে। এটি গলগি বস্তুর পরিবর্তনের ফলে সৃষ্ট।
এর গঠন অসম্পূর্ণ হলে গ্লোবোজুস্পার্মিয়া রোগ হয়, যাতে শুক্রাণুর মাথা গোলাকার হয় ও অ্যাক্রোজোম গঠন ঠিকমতো হয়না। ফলে পুরুষদের বন্ধ্যাত্ব দেখা দিতে পারে।
চীন–ভারত খণ্ডযুদ্ধ, ২০২০
২০২০ সালের চীন-ভারতের সংঘাতগুলি চীন ও ভারতের মধ্যে চলমান সামরিক অবস্থান। ২০২০ সালের ৫ মে থেকে, চীনা ও ভারতীয় সেনারা চীন-ভারত সীমান্তের একাধিক স্থানে অ-প্রাণঘাতী আক্রমণাত্মক পদক্ষেপ, মুখোমুখি লড়াই ও সংঘর্ষে লিপ্ত হয়েছে বলে জানা যায়। লাদাখের প্যাংগং হ্রদ এবং সিকিমের নাথু লা পাসের কাছে সংঘর্ষের ঘটনা ঘটে। এছাড়াও, ১৯৬২ সালের চীন-ভারত যুদ্ধ থেকে গঠিত প্রকৃত নিয়ন্ত্রণ রেখা বরাবর পূর্ব লাদাখের একাধিক স্থানে মুখোমুখি রয়েছে দুই দেশের সেনাবাহিনী।
দারাহ সফ জেলা
দারাহ সফ আফগানিস্তানের সামাঙ্গন প্রদেশের একটি অন্যতম জেলা। এটি বাল্‌খ প্রদেশের সামাঙ্গন শহর থেকে প্রায় ১৩০ কিলোমিটার (৮১ মাইল) এবং মাজার-ই-শরীফ শহর থেকে প্রায় ২০০ কিলোমিটার (১২০ মাইল) দূরে অবস্থিত।
চীন–ভারত খণ্ডযুদ্ধ, ২০২০
মে মাসের শেষদিকে,  চীনা বাহিনী গালোয়ান নদী উপত্যকায় ভারতীয় ভূখণ্ডের মধ্যে ভারতীয় সড়ক নির্মাণে আপত্তি জানিয়েছিল।  ভারতীয় সূত্র মতে, ২০২০ সালের ১৫/১৬ জুনের সংঘাতের ফলে ২০ জন ভারতীয় সেনা (একজন অফিসার সহ) মারা যায় [২০] এবং ৪৩ জন চীনা সেনা (একজন অফিসারের মৃত্যু সহ) হতাহত হয়। [১৪] [২১] একাধিক সংবাদপত্রে বলা হয়েছে যে ৪ জন কর্মকর্তা সহ ১০ জন ভারতীয় সেনাকে বন্দী করে নিয়ে যাওয়া হয় এবং পরে ১৮ ই জুন চীনের সেনাবাহিনী তাঁদের মুক্তি দেয়।  তবে ভারত এসব রিপোর্টকে স্বীকার বা অস্বীকার করেনি। ১৯ ই জুন, চীনের বিদেশ মন্ত্রক প্রতিক্রিয়াতে জানায় যে চীন "বর্তমানে কোনও ভারতীয় কর্মীকে আটক করে নি" [২২] এবং এটি "কোনও ভারতীয় কর্মীকে ধরেও নি"। [২৩] ৬ জুন ভারত চীনকে স্থিতিশীলতা পুনরুদ্ধার এবং গালওয়ান উপত্যকা থেকে সেনা প্রত্যাহার ও একটি ভারতীয় টহল দল আক্রমণ করার জন্য পূর্বের  চুক্তি ভাঙার অভিযোগ করে। চীন উভয় পক্ষের হতাহতের কথা স্বীকার করেছে, যদিও তারা কোনও সংখ্যা জানায়নি এবং ভারতীয় সেনাদের প্রকৃত নিয়ন্ত্রণ রেখা অতিক্রম করার জন্য অভিযুক্ত করে। [২৪] [২৫]
দারাহ সফ জেলা
দারাহ সফের একটি বড় পাহাড়ী অংশ চারপাশে ঘিরে রয়েছে, যেখানে ল্যাম নামক এক ধরনের গম উৎপন্ন হয়ে থাকে। দারাহ সফের একটি নদী কালাহ সারকোরি এলাকাটিকে অত্যন্ত সুস্বাদু ও উর্বর করে তুলেছে। দারাহ সফ জেলাটিতে সম্প্রতি দুটি জেলায় বিভক্ত করা হয়েছে ; দারাহ সফ বালা (উপরের উপত্যকা) এবং দারাহ সফ পায়ান (নিম্ন উপত্যকা)।
চীন–ভারত খণ্ডযুদ্ধ, ২০২০
সংঘাতের মধ্যে, ভারত ওই অঞ্চলে আরও ১২,০০০ জন অতিরিক্ত কর্মী নিযুক্ত করে, যারা ভারতীয় অবকাঠামোগত উন্নয়নে সহায়তা করে। [২ 26] [২ 27] ১,৬০০ জন শ্রমিক নিয়ে প্রথম ট্রেনটি ২০২০ সালের ১৪ ই জুন ঝাড়খণ্ড থেকে উধমপুরের উদ্দেশ্যে যাত্রা করে, সেখান থেকে তারা চীন-ভারত সীমান্তে ভারতের সীমান্ত সড়ক সংস্থাকে সহায়তা করার জন্য অগ্রসর হয়। [২৮] [২৯] বিশেষজ্ঞরা দাবি করেন যে লাদাখের ডারবুক–শ্যোক–ডিবিও রোড অবকাঠামো প্রকল্পের প্রতিক্রিয়া জানাতে সংঘাতগুলি হ'ল চীনের প্রাক-উদ্দেশ্যমূলক পদক্ষেপ। [৩০] এই বিতর্কিত সীমান্ত অঞ্চলে চীন তাদের অবকাঠামো ব্যাপকভাবে গড়ে তুলেছে। [৩১] [৩২]
ভারত সরকার ২০১৯ সালের আগস্টে জম্মু ও কাশ্মীরের বিশেষ মর্যাদাকে প্রত্যাহার করানোও চীনাদের সমস্যায় ফেলেছে। [৩৩] তবে, ভারত ও চীন উভয়ই স্থির করে যে শান্ত কূটনীতির মাধ্যমে পরিস্থিতি সমাধানের জন্য পর্যাপ্ত দ্বিপক্ষীয় ব্যবস্থা রয়েছে। [৩৪] [৩ 35] ১৫ জুন গালওয়ান উপত্যকার সংঘাতের পরে, বহু ভারতীয় সরকারি কর্মকর্তা বলেছিলেন যে চীনের পণ্য বর্জন করার বিষয়ে কিছু ভারতীয় প্রচার চালানো সত্ত্বেও সীমান্ত উত্তেজনা ভারত ও চীনের মধ্যে বাণিজ্যকে প্রভাবিত করবে না। [৩ 36] [৩ 37] তবে, পরের দিনগুলিতে, চীনা সংস্থাগুলির সাথে চুক্তি বাতিল এবং অতিরিক্ত তদন্তসহ অর্থনৈতিক ফ্রন্টে বিভিন্ন ধরনের পদক্ষেপ নেওয়া হয় এবং টেলিযোগাযোগের মতো ভারতের কৌশলগত বাজারগুলিতে চীনাদের প্রবেশ বন্ধ করারও আহ্বান জানানো হয়।
পটভূমি এবং কারণগুলি
চীন ও ভারতের সীমান্ত ২০ টি ভিন্ন স্থানে বিতর্কিত। ১৯৮০-এর দশক থেকে এই সীমান্ত সম্পর্কিত দুটি দেশের মধ্যে ২০ টিরও বেশি আলোচনা হয়। একটি ওআরএফের সমীক্ষায় উল্লেখ করা হয় যে ২০১০ সাল থেকে ২০১৪ সালের মধ্যে সীমান্তের ঘটনার মাত্র ১% থেকে ২ %ই যে কোনও ধরনের সংবাদমাধ্যমে সম্প্রচার পায়।
২০২০ সালের শ্যাম সরান প্রতিবেদনে প্রকাশিত হয় যে চীনা টহল দিয়ে "অঞ্চল অস্বীকার" করার কারণে ভারত ৬৪০ কিলোমিটার (~ ২৭৭ মাইল) অঞ্চল হারিয়েছে।
রোমান হলিডে
রোমান হলিডে (Roman Holiday) ১৯৫৩ সালে মুক্তিপ্রাপ্ত মার্কিন প্রণয়ধর্মী হাস্যরসাত্মক চলচ্চিত্র। উইলিয়াম ওয়াইলার প্রযোজিত ও পরিচালিত এই চলচ্চিত্রে কাগজের রিপোর্টার জো ব্রাডলি চরিত্রে অভিনয় করেছেন গ্রেগরি পেক এবং পালিয়ে রোম নগরী দেখতে যাওয়া রাজ সিংহাসনের পরবর্তী উত্তরাধিকারিণী প্রিন্সেস চরিত্রে সর্বকালের অন্যতম সেরা প্রাকৃতিক সৌন্দর্যের অধিকারী ব্রিটিশ অভিনেত্রী অড্রে হেপবার্ন। হেপবার্ন এই চলচ্চিত্রে অভিনয়ের জন্যে সেরা অভিনেত্রী বিভাগে একাডেমি পুরস্কার লাভ করেন।
চীন–ভারত খণ্ডযুদ্ধ, ২০২০
পূর্ব লাদাখের ঘটনা
২৪ শে মে পরবর্তী এক প্রতিবেদনে বলা হয় যে চীনা সেনারা তিনটি জায়গায় ভারতীয় ভূখণ্ডে প্রবেশ করে: হট স্প্রিংস, পেট্রোলিং পয়েন্ট ১৪ এবং পেট্রলিং পয়েন্ট ১৫। এগুলির প্রতিটি স্থানে প্রায় ৮০০-১০০০ জন চীনা সেনা প্রায় ২-২৩ কিমি পথ পেরিয়ে, তাঁবু টানছে এবং ভারী যানবাহন এবং তদারকি সরঞ্জাম স্থাপন করেছে বলে জানা যায়। এতে আরও যোগ করা হয়েছে যে ৩০০-৫০০ মিটার দূরত্বে ভারতীয় সেনা অবস্থান করছে।
রোমান হলিডে
রোমান হলিডে চলচ্চিত্রের দৃশ্যায়ন হয় ইতালীর বিখ্যাত সিনেসিত্তা স্টুডিও এবং ৫০-৬০ দশকের হলিউড অন দ্য টিবার খ্যাত রোম নগরীর মনোরোম সব লোকেশনে।এবং ১৪তম ভেনিস চলচ্চিত্র উৎসবের অফিসিয়াল প্রোগ্রামে এই চলচ্চিত্রটির প্রথম প্রদর্শনীর আয়োজন করা হয়।
চীন–ভারত খণ্ডযুদ্ধ, ২০২০
পূর্ব লাদাখের ঘটনা
২০২০ সালের ২০ মে, ভারতে নিযুক্ত চীনা রাষ্ট্রদূত ও একজন চীনা পররাষ্ট্র মন্ত্রকের মুখপাত্র বলেন যে সামগ্রিক পরিস্থিতি স্থিতিশীল ছিল। [72২] তবে খবরে প্রকাশিত খবরে বলা হয় যে কয়েক হাজার চীনা সেনা লাদাখের বিতর্কিত অঞ্চলে চলে আসে। এই পদক্ষেপের ফলে ভারত লাদাখ প্রদেশের রাজধানী লেহ থেকে পদাতিক ব্যাটালিয়ন এবং কাশ্মীর থেকে কিছু অন্যান্য ইউনিটকে সীমান্তে স্থাপন করে। [73৩] []৪]
গালওয়ান উপত্যকা সংঘাত
১৫ ই জুন, গালওয়ান উপত্যকার একটি পার্বত্য অঞ্চলের খাড়া অংশে ছয় ঘণ্টার জন্য ভারতীয় ও চীনা সেনাদের সংঘর্ষ হয়। এই লড়াই শুরু হয়, যখন একটি ভারতীয় টহল দল একটি অঞ্চলে চীনা সৈন্যদের মুখোমুখি হয়। ভারতীয়রা বিশ্বাস করে যে চীনারা পূর্ববর্তী ডিসেঞ্জেজমেন্ট চুক্তির সাথে লাইন থেকে পিছিয়ে গেছে। উত্তেজনা কমাতে কয়েক দশকের পরম্পরা অনুযায়ী পরিকল্পিতভাবে উভয় পক্ষই আগ্নেয়াস্ত্রে সজ্জিত ছিল না, তবে চীনা পক্ষের কাছ লোহার রড ও লাঠি রয়েছে বলে জানা যায়। ফলস্বরূপ, হাত-হাতি লড়াই শুরু হয় এবং ভারতীয়রা প্রায় ২ মাইল দূরের একটি পোস্ট থেকে শক্তিবৃদ্ধি করার আহ্বান জানায়। অবশেষে, ৬০০ জন পাথর, লাঠি, লোহার রড এবং অন্যান্য অস্থায়ী অস্ত্র ব্যবহার করে যুদ্ধে লিপ্ত হয়। প্রায় অন্ধকারে সংঘটিত লড়াইটি ছয় ঘণ্টা অবধি চলে। [[] 75] উচ্চপদস্ত ভারতীয় সামরিক আধিকারিকদের মতে, চীনা সেনারা কাঁটাতারে মোড়ানো লাঠিগুলি এবং পেরেক যুক্ত মুগুর ব্যবহার করে। [] 76]
এই লড়াইয়ের ফলে ১৬তম বিহার রেজিমেন্টের কমান্ডিং অফিসার (একজন কর্নেল) সহ ২০ জন ভারতীয় সেনা নিহত হয়। [] 77] [] 78] তিনজন ভারতীয় সেনা ঘটনাস্থলেই মারা যায়, অন্যরা পরে আঘাত এবং হাইপোথার্মিয়ার কারণে মারা যান। [79৯] যে সমস্ত সেনা নিহত হয়েছিল তাদের বেশিরভাগই তাদের পাদদেশ হারিয়ে বা ছুঁড়ে মেরে মেরে মারা যায়। [] 75] সংঘর্ষটি দ্রুত প্রবাহিত গালওয়ান নদীর কাছে ঘটেছিল এবং উভয় পক্ষের কিছু সৈন্য একটি নদীর তীরে পড়ে এবং মারা যায় বা আহত হয়। []৯] পরে শাইক শ্যোক নদী থেকে মরদেহগুলি উদ্ধার করা হয়। []]] কিছু ভারতীয় সেনাকেও মুহূর্তের জন্য বন্দী করে রাখা হয়। [79৯] ভারতীয় গণমাধ্যম সূত্রে জানা গেছে, এই ঘটনা ৪৩ জন চীনা সেনা নিহত ও গুরুতর আহত হয়। [৮০] সংঘাতের ফলে চীনা কমান্ডিং অফিসার নিহত হয় বলেও জানা যায়। [৮১] চীনা প্রতিরক্ষা মন্ত্রক চীনা সেনাদের নিহত ও গুরুতর আহত হওয়ার অস্তিত্বের বিষয়টি নিশ্চিত করে, তবে নিহত ও গুরুতর আহতদের সংখ্যা  জানাতে রাজি হয়নি। [৮২] মার্কিন গোয়েন্দা প্রতিবেদনে এই সিদ্ধান্তে পৌঁছায় যে সংঘাতের ফলে ৩৫ জন চীনা সেনা নিহত হয়।
১৬ই জুন, পিএলএর পশ্চিমা কমান্ডের মুখপাত্র চীনা কর্নেল জাং শুইলি বলেছিলেন যে ভারতীয় সেনাবাহিনী দ্বিপাক্ষিক ঐক্যমত্যকে লঙ্ঘন করেছে। তিনি আরও মন্তব্য করেছিলেন যে "গালওয়ান উপত্যকা অঞ্চলটির সার্বভৌমত্ব সবসময়ই চীনের অন্তর্ভুক্ত ছিল"। [78 78] [৮ 84] [৮৫] ১৮ ই জুন, ভারতের পররাষ্ট্রমন্ত্রী এস জয়শঙ্কর একটি বিবৃতি দিয়ে বলেন যে চীন "একতরফাভাবে স্থিতাবস্থা পরিবর্তন করার চেষ্টা করেছে" এবং গালওয়ান উপত্যকা নিয়ে তাদের দাবিগুলি "অতিরঞ্জিত এবং অচল"। এই সহিংসতার পেছনে চীনা পক্ষের "পূর্বপরিকল্পিত ও পরিকল্পিত পদক্ষেপ" ছিল এবং চীনারা এলএসি অতিক্রম করে পাশে ভারতের মধ্যে কাঠামো তৈরির চেষ্টা করে। [] 86] ৮ গালওয়ানের ঘটনার পরে, যেখানে চীনারা পেরেক ও কাঁটাতার যুক্ত রড ব্যবহার করে, ভারতীয় সেনাবাহিনী সীমান্তে হাতাহাতির জন্য  হালকা সাজসরঁজামের পাশাপাশি  পেরেক যুক্ত মুগুর দিয়ে সৈন্যদের সজ্জিত করার সিদ্ধান্ত গ্রহণ করে। [৮৮] []৯] ভারতীয় বিমানবাহিনীও ১২ টি সুখোই এবং ২১ টি মিগ-২৯এস জরুরি ভিত্তিতে সংগ্রহের প্রক্রিয়া শুরু করে। [90] [91]
চলমান ভারতীয় অবকাঠামো নির্মাণ
স্থগিতাদেশের মধ্যে, ভারত সিদ্ধান্ত গ্রহণ করে যে ভারতীয় সড়ক প্রকল্পগুলি সম্পূর্ণ করতে সহায়তার জন্য আরও ১২,০০০ জন কর্মী এই অঞ্চলে স্থানান্তরিত করবে। বিশেষজ্ঞরা বলেছেন যে সীমান্তে ভারতীয় অবকাঠামোগত উন্নয়নই এই অচলাবস্থার অন্যতম কারণ ছিল। [১৯] ১,৬০০ জন শ্রমিক নিয়ে প্রথম ট্রেনটি ২০২০ সালের ১৪ ই জুন ঝাড়খণ্ড থেকে উধমপুরের উদ্দেশ্যে  যাত্রা করে এবং সেখান থেকে তারা চীন-ভারত সীমান্তে ভারতের সীমান্ত সড়ক সংস্থাকে সহায়তার জন্য এগিয়ে যাবে। [১ 17] [১৮]
চীনা সেনাদের উপস্থিতি
৩০ শে মে, ভারতীয় সরকারি কর্মকর্তারা ভারতীয় ভূখণ্ডে চীনা সেনা প্রবেশের সংবাদমাধ্যমের অপ্রমাণিত সম্প্রচার অস্বীকার করেন। কর্মকর্তারা বলেন যে 'একটি নির্দিষ্ট মিডিয়া সংস্থা চীন ভারতের ভূখণ্ডে প্রবেশের সংবাদ সম্প্রচার করে  “স্বতন্ত্র” উপগ্রহ চিত্র ব্যবহার করে'। কর্মকর্তাদের মতে, প্রকৃত নিয়ন্ত্রণ রেখার (এলএসি) অনেক অংশে খুব স্পষ্ট নয় এবং এমনকি স্থলভাগের সৈন্যদের পক্ষে দু'দেশের সীমান্তকে পৃথক করাও কঠিন হয়ে পড়ে।
কৌশলগত আলাপ
রাষ্ট্রপতি ডোনাল্ড ট্রাম্প প্রস্তাব দিয়েছিলেন যে আমেরিকা চীন ও ভারতের মধ্যে মধ্যস্থতা করবে, তবে উভয় দেশই এই প্রস্তাব প্রত্যাখ্যান করে, চীন ভারতকেও আমেরিকা যুক্তরাষ্ট্রের সাথে না থাকতে সতর্ক করে।
ভাবপ্রবণ গীতিকা
সেন্টিমেন্টাল ব্যালেড বা আবেগ ঘন সংগীতের আর অনেক নাম রয়েছে একে পপ ব্যালেড ,রক ব্যালেড এবং রক ব্যালেড ও বলা হয় । এটি সংগীতের এক আবেগী ধরন যা প্রেমের আবেগী সম্পর্ক, একাকিত্ব, মাদক আসক্তি, রাজনীতি এবং ধর্ম এসব বিষয়কে গানের প্রতিপাদ্য হিসেবে ব্যবহার করা হয়। এই সংগীত অত্যন্ত শ্রুতিমধুর হয়ায় এটা শ্রোতাদের কাছে খুবই তাড়াতাড়ি ভালো লেগে যায়।
সেন্টিমেন্টাল ব্যালেড সকল ধরনের মিউজিক শ্রেণীতেই পাওয়া যায়,পপ, কান্ট্রি, ফোক, রক,আর অ্যান্ড বি। এটা সাধারণত ধীর গতির ও লয়ের শ্রুতি মধুর ধরনের হয়ে থাকে। এই ধরনের গানে ধ্বনিতাত্ত্বিক বাদ্যযন্ত্র গীটার, পিয়ানো, সেক্সোফোন এবং কোন কোন ক্ষেত্রে অর্কেস্ট্রা সেট ব্যবহার করা হয়। আধুনিক এবং মূলধারার ব্যালেডে সিন্থেসাইজার, ড্রামস এবং কিছু ক্ষেত্রে নৃত্য তাল ব্যবহার করা হয়।
পরে 19 শতকের প্রথম দিকে টিনের প্যান অ্যালির সঙ্গীত শিল্পে আত্মাভাবাপন্ন সেন্টিমেন্টাল ব্যালেড উৎপত্তি হয় । প্রাথমিকভাবে "টিয়ার-জারকার্স" বা "ড্রিং-রুম ব্যালেড" নামে পরিচিত, তারা সাধারণত অনুভূতিমূলক, আখ্যান, স্ট্রফিক গানগুলি পৃথকভাবে বা একটি অপেরা অংশ হিসাবে প্রকাশ পায়,। বিংশ শতাব্দীর প্রথম দিকে সংগীতগুলির নতুন শৃঙ্খলে উঠতে শুরু করলে তাদের জনপ্রিয়তা কমে যায়, কিন্তু অনুভূতির সাথে সম্পর্কযুক্ত হওয়ার কারণে 1 9 50-এর দশক থেকে ধীর গতির গানের জন্য ব্যবহৃত শব্দভাণ্ডারটি ব্যবহার করা হয়।.
গাহাংগা আন্তর্জাতিক ক্রিকেট স্টেডিয়াম
২০১৮ সালে ২০১৮–২০১৯ আইসিসি পুরুষ টি২০ বিশ্বকাপ আফ্রিকা বাছাইপর্ব টুর্নামেন্টের পূর্ব উপঅঞ্চলের খেলাসমূহের আয়োজক হিসেবে স্টেডিয়ামটি নির্বাচিত হয়।
১৯৯৪ সালের রুয়ান্ডার গণহত্যার শিকারদের স্মরণে আয়োজিত বার্ষিক কুইবুকা টি২০ টুর্নামেন্টের ২০১৯ সালের আসরের ম্যাচসমূহ এ স্টেডিয়ামটিতে অনুষ্ঠিত হয়।
নারী টোয়েন্টি২০ আন্তর্জাতিক শতক
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে শতরানের তালিকা নিচে দেয়া হলো।
এরিক এডেন সামনার
এরিক এডেন সামনার একজন অস্ট্রীয় প্রকৌশলী এবং বিজ্ঞানী।
গাহাংগা আন্তর্জাতিক ক্রিকেট স্টেডিয়াম
পুরুষ টোয়েন্টি২০ আন্তর্জাতিক পাঁচ উইকেট
স্টেডিয়ামটিতে অনুষ্ঠিত পুরুষ টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
ষোড়শ লোকসভা
থাম্ব|President of Bharatiya Janata Party, bihar ভারতের ষোড়শ লোকসভা ২০১৪ অনুষ্ঠিত ভারতের সাধারণ নির্বাচনে নির্বাচিত ৫৪৩ জন সদস্য সমবায়ে গঠিত হয়। ২০১৪ সালের ৭ এপ্রিল থেকে ১২ মে পর্যন্ত ৯টি পর্যায়ে ভারতের নির্বাচন কমিশন কর্তৃক এই নির্বাচন অনুষ্ঠিত হয়। ২০১৪ সালের ১৬ মে নির্বাচনের ফলাফল ঘোষিত হয়। ভারতীয় জনতা পার্টি (জাতীয় গণতান্ত্রিক জোটের অন্তর্গত) ৫৪৩টি আসনের মধ্যে ২৮২টি আসন পেয়ে একক সংখ্যাগরিষ্ঠতা অর্জন করেছে। ২০১৪ সালের ২৬ মে দলের প্রধানমন্ত্রী পদপ্রার্থী নরেন্দ্র মোদী ভারতের পঞ্চদশ প্রধানমন্ত্রী হিসেবে শপথ গ্রহণ করেছেন এবং সরকার গঠন করেছেন।
এরিক এডেন সামনার
প্রাথমিক জীবন
সামনার ১৯২৪ সালের ১৭ ডিসেম্বর অস্ট্রিয়ার ভিয়েনায় জন্মগ্রহণ করেন। তিনি কুপার ইউনিয়ন থেকে যন্ত্র প্রকৌশলে ১৯৪৮ সালে বিএসসি ডিগ্রি অর্জন করেন। তিনি কলাম্বিয়া বিশ্ববিদ্যালয় থেকে ১৯৫৩ সালে পদার্থবিজ্ঞানে মাস্টার অব আর্টস ডিগ্রি অর্জন করেন।
ষোড়শ লোকসভা
এই লোকসভা নির্বাচনে ভারতীয় জাতীয় কংগ্রেস (সংযুক্ত প্রগতিশীল জোটের অন্তর্গত) ৪৪টি আসন পেয়েছে। তামিলনাড়ুর সর্বভারতীয় আন্না দ্রাবিড় মুনেত্র কড়গম ৩৭টি আসন পেয়ে তৃতীয় স্থান অধিকার করেছে।
গাহাংগা আন্তর্জাতিক ক্রিকেট স্টেডিয়াম
নারী টোয়েন্টি২০ আন্তর্জাতিক পাঁচ উইকেট
স্টেডিয়ামটিতে অনুষ্ঠিত নারী টোয়েন্টি২০ আন্তর্জাতিক ম্যাচসমূহে পাঁচ উইকেটের তালিকা নিচে দেয়া হলো।
ষোড়শ লোকসভা
সদস্যদের ফৌজদারি ও আর্থিক বিবরণ
অ্যাসোসিয়েশন ফত ডেমোক্রেটিক রিফর্মস ও ন্যাশানাল ইলেকশন ওয়াচ নামে দুটি বেসরকারি সংস্থা ভারতের নির্বাচন কমিশনের কাছে প্রার্থীদের দেওয়া হলফনামাগুলি পর্যালোচনা করে নিম্নলিখিত রিপোর্ট ও অন্যান্য বিস্তারিত তথ্যগুলি তাদের প্রতিবেদনে প্রকাশ করেছে।
ফৌজদারি অপরাধ
ফৌজদারি অপরাধে অভিযুক্ত প্রার্থীর জয়ের সম্ভাবনা যেখানে ১৩% ছিল, সেখানে স্বচ্ছ ভাবমূর্তির প্রার্থীর জয়ের সম্ভাবনা ছিল ৫%। (এখানে, জয়ের সম্ভাবনা = এই ধরনের জয়ীদের সংখ্যা⁄এই ধরনের মোট প্রার্থীর সংখ্যা।)
এরিক এডেন সামনার
কর্মজীবন
তিনি ১৯৪৮ সালে বেল ল্যাবসে যোগদান করেন। তিনি ১৯৬০ সালে ট্রান্সমিশন সিস্টেমসের পরিচালক নিযুক্ত হন। ১৯৬২ থেকে ১৯৬৭ সাল পর্যন্ত আন্ডারওয়াটার সিস্টেমস ল্যাবরেটরীর পরিচালক হিসেবে দায়িত্ব পালন করেন। তিনি ১৯৬৭ সালে ট্রান্সমিশন মিডিয়া ডিভিশনের পরিচালক নিযুক্ত হন।
অর্জন
তিনি ১৯৭৮ সালে আইইইই আলেক্সান্ডার গ্রাহাম বেল মেডেল লাভ করেন।
মধুহাটী ইউনিয়ন
মধুহাটী ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৯৫.৬৭ কিমি২ (৩৬.৯৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,২৩৩ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ২৩টি।
স্কট মায়ম্যান
স্কট মায়ম্যান একজন অস্ট্রেলিয়ান রেডিও উপস্থাপক । তিনি অস্ট্রেলিয়ায় জন্মগ্রহণ করেছেন এবং নিজ দেশের পাশাপাশি মার্কিন যুক্তরাষ্ট্রে পেশাগতভাবে কাজ করেছেন যেখানে তিনি গোল্ড কোস্টে "সেরা রেডিও নিউজ স্টোরি" সহ ২০০৯ সালে মিডিয়া পুরস্কার জিতেছেন। স্কট পরপর দুই বছর "সেরা উপস্থাপক পুরস্কার" জিতেছে্ন।
২০১০ সাল থেকে, স্কট ৮বিসি/১০১ এফএম এ "রেডি রিজার্ভ" প্রোগ্রাম পরিচালনা করেছে।
স্কট রেডিও ৪বিসি ব্রিসবেনের প্রাক্তন নিউজ ডিরেক্টর (২০১০ থেকে ২০১৫ পর্যন্ত) এবং এফএম ১০৪.১ গোল্ড কোস্টে প্রাক্তন ব্রেকফাস্ট শো হোস্ট ছিলেন। তিনি বর্তমানে স্কাই নিউজ-এর একজন মতামত প্যানেলিস্ট এবং সিবিএস রেডিও নিউজের অস্ট্রেলিয়ান সংবাদদাতা।
সাদ জগলুল ফারুক
সাদ জগলুল ফারুক (মৃত্যু: ২৭ ফেব্রুয়ারি ২০০৩) বাংলাদেশের ভোলা জেলার রাজনীতিবিদ ও ভোলা-৪ (মনপুরা-চরফ্যাশন) আসনের সাবেক সংসদ সদস্য।
জন্ম ও প্রাথমিক জীবন
সাদ জগলুল ফারুক ভোলা জেলার চরফ্যাশনে জন্মগ্রহণ করেছেন। ১৮ শতকে তার বাবা মরহুম মৌলানা নাসির আহমেদ খান, ভারতের আলীগড় মুসলিম বিশ্ববিদ্যালয় থেকে স্নাতকত্তর ডিগ্রি অর্জ্ন করেন, সেখানে অধ্য়ায়নরত অব্স্থায় দুবার স্বর্ন পদক পান। গান্ধীর সময়ে কলকাতায় কংগ্রেস সদস্য ছিলেন, ব্রিটিশ বিরোধী আন্দোলনে (১৯০৫) সক্রিয় অগ্রগামি ছিলেন।ব্রিটিশ বিরোধী আন্দোলনে সক্রিয় ভুমিকা পালন করেন,তৎকালীন সময়ে ব্রিটিশদের বিবাদে জড়িয়ে একটি পদক পানিতে ফেলে দেন, তিনি কলকাতার আলিয়া মাদ্রাসার সুপারিন্টেন্ডেন্ট ছিলেন। পরে ব্রিটিশদের সাথে বিরোধ দেখা দিলে মাদ্রাসার কিছু অংশ দেশভাগের (১৯৪৭) সময় ঢাকায় স্থানান্তরিত করা হয়।
রাজনৈতিক জীবন
সাদ জগলুল ফারুক ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ভোলা-৪ (মনপুরা-চরফ্যাশন) আসন থেকে সংসদ সদস্য নির্বাচিত হয়েছিলেন।
মৃত্যু
সাদ জগলুল ফারুক ২৭ ফেব্রুয়ারি ২০০৩ মৃত্যুবরণ করেন।
মুরিয়া জনজাতি
মুরিয়ারা হলেন ভারতের ছত্তিসগড়ের বস্তার জেলার একটি আদিবাসী ( তফসিলি উপজাতি) জনগোষ্ঠী। তারা গোণ্ড জাতির অংশ। ঐতিহ্যগতভাবে তারা অর্থনৈতিকভাবে একজাতীয় এবং সম্মিলিতভাবে কাজ করার চেষ্টা করে। তাদের মিশ্র-সহবাসের ছাত্রাবাস (ঘোটুল) রয়েছে যেখানে কিশোর-কিশোরীদের বিবাহ-পূর্ব যৌন অনুশীলনের জন্য প্রেরণ করা হয়, কখনও কখনও এ্কজন সঙ্গীর সাথে এবং কখনও কখনও ক্রমিকভাবে। তাদের একটি সর্বস্বাদী খাদ্যাভাস রয়েছে, মদ তাদের সমাজে মূল ভূমিকা পালন করে।
ব্যুৎপত্তি
শিব তোষ দাস লিখেছেন যে মুরিয়া নামটি মূল শব্দ মুর থেকে এসেছে, যা "মূল" বা "স্থায়ী" হিসাবে অনুবাদ করা যেতে পারে; এটি যাযাবর মারিয়াদের মতো নয়, তারা স্থলভাগে স্থির হয়ে উঠতে পারে।
সামাজিক কাঠামো
মুরিয়ারা সমষ্টিকে অগ্রাধিকার দেয়। তারা পাঁচটি ভাগে ভাগ করা হয়ঃ নাগভান্স(সাপের জাতি), কাচ্ছিমভান্স(কচ্ছপের জাতি), বাক্রাভান্স(ছাগল জাতি), বাঘভান্স(বাঘেরজাতি), এবং বডমিঙ্কস(মাছের জাতি)। তাদের মৃত প্রাণী খেতে দেওয়া হয় না এবং যদি কেউ মারা যায় তবে অবশ্যই শোক প্রকাশ করতে হবে।
পোশাক
থাম্ব|নাচের পোশাকে মুরিয়া মহিলারা ডান|থাম্ব| [[বস্তার জেলা|বস্তার জেলায় মুরিয়া নাচ]] পুরুষ মুরিয়ারা চন্দ্রপুর জেলার মতো পোশাক পরে থাকে, যখন স্ত্রীরা প্রায়শই সাধারণ পোশাক পরে থাকে, যা স্তন ঢাকেনা। পোশাকগুলির ধরন অন্য উপজাতির সাথে যোগাযোগের পরে পরিবর্তিত হয়েছে বলে মনে হয়।
অবস্থান
মুরিয়ারা, বাস্তার জেলার উত্তরে, ইন্দ্রবতী নদী র উত্তর-কেন্দ্রীয় অঞ্চলে বাস করে,, যা মধ্য ভারতের ছত্তিশগড়ে রাজ্যের অবস্থিত। : তাঁদের দুটি প্রশাসনিক বিভাগের বাস পূর্বাঞ্চলে কন্ডাগাঁও তহশীল এবং পশ্চিমে নারায়ণপুর তহশীল।
অর্থনীতি
অন্যান্য আদিবাসীর তুলনায় মুরিয়া তুলনামূলকভাবে সমৃদ্ধ। সুস্পষ্ট সম্পদ এটি সমাধানের চেয়ে বেশি সমস্যার কারণ হিসাবে বিবেচিত হয়। আলফ্রেড জেল লিখেছেন যে তাদের ব্যবহারের নৈতিকতা এবং আধুনিক উৎপাদন প্রযুক্তি সম্পর্কে তাদের ধারণার মধ্যে বৈষম্য কারও কারও কাছে ব্যয় করতে ইচ্ছুকের চেয়ে বেশি ধন-সম্পদ তৈরি করেছে।
যৌনতা এবং বিবাহ
মুরিয়া অল্প বয়স থেকেই যৌনতাকে জড়িয়ে ধরে। যুবকদের ঘোটুল নামক মিশ্র-লিঙ্গ ছাত্রাবাসগুলিতে প্রেরণ করা হয়, যেখানে তারা নিকটবর্তী অঞ্চলে বাস করে এবং যৌন ক্রিয়াকলাপে জড়িত হওয়া এবং সহবাস প্রত্যাশা করা হয়; এই প্রত্যাশা গ্রুপ সেক্সে প্রসারিত হয় না, যা নিরুৎসাহিত হয়। কিছু ঘোটুলের মধ্যে কৈশোর-কিশোরীদের একচেটিয়া সম্পর্কযুক্ত করা হয়; অন্যদের মধ্যে তারা তাদের অংশীদারদের সাথে সংবেদনশীলভাবে জড়িত হতে নিরুৎসাহিত হয় এবং যারা তিন রাতের বেশি একসাথে থাকে তাদের শাস্তি দেওয়া হয়। যদিও সহবাসের জন্য গোপনীয়তা রাখা গুরুত্বপূর্ণ হিসাবে বিবেচিত হয় তবে এটি প্রয়োজনীয় হিসাবে বিবেচিত হয় না।
বাগদানের আগে, মুরিয়া পুরুষরা নির্দ্বিধায় তাদের মায়ের ভাইয়ের মেয়ে বা বাবার বোনের মেয়ের সাথে যৌনমিলনে লিপ্ত হতে পারে, যখন মহিলারা তাদের পিতার বোনের ছেলের বা মায়ের ভাইয়ের ছেলের সাথে একই আচরণ করতে পারে; বেত্রোথলের পরে এটি অনুমোদিত নয়। মহিলারা নির্দ্বিধায় একে অপরের স্তন দখল করতে পারে বা যৌন রসিকতাগুলি বিনিময় করতে পারে, এটি একটি প্রথা যা বয়স বাড়ার সাথে সাথে আরও সাধারণ হয়ে ওঠে।
মুরিয়া সাধারণত দেরি করে বিয়ে করে এবং যৌতুক দেয় না। তাদের নিজের বংশের মধ্যে থেকে তাদের বিবাহ করার অনুমতি নেই, যদিও একজন মুরিয়ার লোক তার খুড়তুতো ভাইকে বিয়ে করতে পারে; মামাতো ভাইয়ের বিয়ে সাধারণ, মুরিয়া পুরুষরা প্রায়শই তাদের মায়ের ভাইয়ের মেয়ে বা বাবার বোনের মেয়েকে বিয়ে করে।
খাদ্যাভাস
মুড়িয়া সাধারণত ডাল, ছোলা এবং মসুর উৎপাদন ও ব্যবহারে স্বাবলম্বী। গুরুত্বপূর্ণ অনুষ্ঠানের সময় মূলা, বেগুন, মরিচ এবং টমেটো সহ শাকসবজি খাওয়া হয়; ভাতও এই সময়ে খাওয়া হয়। মুরিয়াদের জন্য বিলাসবহুল খাবার প্রচলিত থাকে। মুরিয়াবাসীরা স্থানীয়ভাবে মদ পান করে, যা সামাজিক ও আচার অনুষ্ঠানে মূল ভূমিকা পালন করে।
ইডিথ এভান্স
ডেম ইডিথ ম্যারি এভান্স, ডিবিই (Edith Mary Evans; ৮ ফেব্রুয়ারি ১৮৮৮ - ১৪ অক্টোবর ১৯৭৬) একজন ইংরেজ অভিনেত্রী। তিনি মঞ্চে তার কাজের জন্য সুপরিচিত, তবে তিনি তার কর্মজীবনের শুরু থেকে শেষ পর্যন্ত চলচ্চিত্রেও কাজ করেছেন। ১৯৬৪ থেকে ১৯৬৮ সালে মধ্যে তিনি তিনবার একাডেমি পুরস্কারের মনোনয়ন লাভ করেন।
এভান্স উদ্ধত অভিজাত নারী চরিত্রে অভিনয় করে খ্যাতি অর্জন করেন, তন্মধ্যে দুটি বিখ্যাত চরিত্র হল - দি ইমপোর্টেন্স অব বিয়িং আর্নেস্ট (১৯৫২) চলচ্চিত্রে লেডি ব্র্যাকনেল ও টম জোন্স (১৯৬৩) চলচ্চিত্রে মিস ওয়েস্টার্ন। এর বিপরীতে তিনি দ্য লেট ক্রিস্টোফার বিন (১৯৩৩) চলচ্চিত্রে নিপীড়িত গৃহপরিচারিকা এবং দ্য হুইসপারার্স (১৯৬৭) চলচ্চিত্রে মানসিক বিকারগ্রস্ত দরিদ্র বৃদ্ধ নারী চরিত্রে অভিনয় করেন।
প্রারম্ভিক জীবন
১৯১৩ সালে জর্জ মুরের এলিজাবেথ কুপার নাটক দিয়ে এভান্সের ওয়েস্ট এন্ড থিয়েটারে অভিষেক ঘটে। নাটকটি তেমন সাড়া পায়নি তবে এভান্সের অভিনয় প্রশংসিত হয়, "গৃহপরিচারিকা চরিত্রে ছোট অংশে মিস ইডিথ এভান্স সফলতা অর্জন করেছেন। তিনি তার স্বল্প মিনিটে যা দিয়েছেন তার আমাদের "তারকা"-রা প্রধান চরিত্রে দিতে পারেননি।" ১৯১৪ সালের জানুয়ারি মাসে হ্যামলেট নাটকের গারট্রুড চরিত্রে অভিনয়ের মধ্য দিয়ে তার পেশাদার শেকসপিয়ারীয় অভিনেত্রী হিসেবে অভিষেক ঘটে। ১৯১৪ সালে মুরের পীড়াপীড়িতে সোহোর রয়্যালটি থিয়েটার এভান্সকে এক বছরের জন্য চুক্তিবদ্ধ করে। তিনি গ্ল্যাডিস কুপার ও লিন ফনট্যানের মত অভিনয়শিল্পীদের দলে কনিষ্ঠ সদস্য হিসেবে হাস্যরসাত্মক নাটকে চরিত্রাভিনেত্রী হিসেবে অভিনয় করেন।
তারকা খ্যাতি
সময়ের পরিক্রমায় এভান্স সমালোচকদের নিকট পরিচিতি লাভ করেন এবং প্রায়ই ইতিবাচক পর্যালোচনা লাভ করতে শুরু করেন। ১৯২৪ সালে দ্য ওয়ে অব দ্য ওয়ার্ল্ড নাটকে মিলাম্যান্ট চরিত্রে অভিনয়ের জন্য তিনি প্রথম বিপুল দর্শক খ্যাতি অর্জন করেন। নাইজেল প্লেফেয়ার তাকে হ্যামারস্মিথের লিরিক থিয়েটারে তাকে উইলিয়াম কনগ্রেভের রেস্টোরেশন যুগের এই হাস্যরসাত্মক নাটকে দৃঢ়চেতা ও উপস্থিত বুদ্ধিসম্পন্ন নায়িকা চরিত্রের জন্য বাছাই করেন।
১৯২৫-২৬ মৌসুমে এভান্স ওল্ড ভিস কোম্পানিতে যোগদান করেন এবং দ্য মার্চেন্ট অব ভেনিস-এ পোর্শিয়া, অ্যান্টনি অ্যান্ড ক্লিওপেট্রা-এ ক্লিওপেট্রা, দ্য টেমিং অব দ্য শ্রু-এ ক্যাথরিনা, অ্যাজ ইউ লাইক ইট-এ রোজালিন্ড, দ্য মেরি ওয়াইভস অব উইন্ডসর-এ মিস্ট্রেস পেজ, মাচ অ্যাডু অ্যাবাউট নাথিং-এ বিয়াট্রিচ এবং রোমিও অ্যান্ড জুলিয়েট-এ নার্স চরিত্রে অভিনয় করেন। এই সময়ে তিনি নাটকের মহড়া ও মঞ্চ অভিনয়ের মধ্য দিয়ে ব্যস্ত সময় পাড় করেন। তিনি বলেন, "সবমিলিয়ে এটি আমার জন্য গুরুত্বপূর্ণ মৌসুম ছিল। আমি ১৭ পাউন্ড ওজন হারিয়েছি এবং মহড়া থেকে একদিন ছাড় পেয়ে চলে যাই এবং বিয়ে করি।" তার স্বামী জর্জ (গাই) বুথ (১৮৮২ বা ১৯৮৩-১৯৩৫) একজন প্রকৌশলী ছিলেন, যার সাথে বিশ বছরের অধিক সময়ে ধরে তার পরিচয় ছিল। তাদের কোন সন্তান ছিল না।
এই সময়ে তিনি টাইগার ক্যাটস (১৯২৪), দি বোস স্ট্র্যাটাজেম (১৯২৭), দ্য লেডি উইথ আ ল্যাম্প (১৯২৯) এবং দি অ্যাপল কার্ট (১৯২৯) নাটকে তার অভিনয় প্রতিভা প্রদর্শন করেন। দি অ্যাপল কার্ট নাটকের অরিন্থিয়া চরিত্রটি জর্জ বার্নার্ড শ তার জন্যই লিখেন। ১৯৩০-এর দশকে তিনি কয়েকটি ব্রডওয়ে নাটকে অভিনয় করেন, কিছু নাটক আবার লন্ডন ও অন্যান্য নতুন মঞ্চেও মঞ্চস্থ হয়। ১৯৩৫ সালে নিউ ইয়র্কে রোমিও অ্যান্ড জুলিয়েট নাটকে নার্স চরিত্রে অভিনয়ের সময় লন্ডনে তার স্বামী হঠাৎ করে মারা যান। তিনি লন্ডনে ফিরে আসেন এবং বিধ্বস্ত এভান্স তার সহকর্মীদের অনুপ্রেরণায় পুনরায় তার কাজের মধ্যেই নিমগ্ন হন।
১৯৩০-এর দশকের এভান্সের অভিনীত আরও কয়েকটি উল্লেখযোগ্য চরিত্র হল ইভেনসং (১৯৩২)-এ আইরেলা, দ্য লেট ক্রিস্টোফার বিন (১৯৩৩)-এ গুইয়েনি, চারটি শেকসপিয়ারীয় চরিত্র, দি ইমপোর্টেন্স অব বিয়িং আর্নেস্ট (১৯৩৯)-এ লেডি ব্র্যাকনেল। তিনি প্রায় সাত বছর এই চরিত্রগুলোতে অভিনয় করেন। তিনি ১৯৫২ সালের ''চলচ্চিত্ররূপে এবং ১৯৬০ সালের টেলিভিশন চলচ্চিত্রে লেডি ব্র্যাকনেল চরিত্রে অভিনয় করেন কিন্তু আর কখনও মঞ্চে এই চরিত্রে অভিনয় করেননি।
১৯৬০-১৯৭০-এর দশক
১৯৬০ সালে ইভান্স নোয়েল কাওয়ার্ডের হে ফিভার নাটকের টেলিভিশন নাট্যরূপে জুডিথ ব্লিস চরিত্রে অভিনয় করেন। ১৯৬১ সালে এভান্স শেকসপিয়ারের থার্ড রিচার্ড নাটকে রানী মার্গারেট এবং রোমিও অ্যান্ড জুলিয়েট নাটকে নার্স চরিত্রে অভিনয় করেন। ১৯৬৩ সালের নভেম্বর মাসে কুইন্স থিয়েটারে তিনি রবার্ট বোল্টের জেন্টল জ্যাক নাটকে ভায়োলেট চরিত্রে অভিনয় করেন। ১৯৬৪ সালে ন্যাশনাল থিয়েটারে মঞ্চস্থ হে ফিভার নাটকে জুডিথ ব্লিস চরিত্রে অভিনয়ের জন্য প্রত্যাবর্তন করেন। তিনি ১৯৬০-এর দশকের প্রথমার্ধ্বে তিনি টম জোন্স (১৯৬৩) ও দ্য চক গার্ডেন (১৯৬৪) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে দুটি একাডেমি পুরস্কারের মনোনয়ন লাভ করেন। ১৯৬৭ সালে তিনি দ্য হুইস্পারার্স চলচ্চিত্রে মিসেস রস চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ ব্রিটিশ অভিনেত্রী বিভাগে বাফটা পুরস্কার পুরস্কার-সহ আরও দুটি সমালোচনামূলক পুরস্কার অর্জন করেন। এরপর তিনি আরও দশটি চলচ্চিত্রে পার্শ্ব চরিত্রে অভিনয় করেন। ১৯৭৫ সালে ৮৭ বছর বয়সে তিনি দ্য স্লিপার অ্যান্ড দ্য রোজ চলচ্চিত্রে ডোয়াজার কুইন চরিত্রে অভিনয় করেন, এই চরিত্রের জন্য তিনি গান ও নৃত্য পরিবেশন করেন।
মৃত্যু ও সমাধি
থাম্ব|120px|এভান্সের বাড়ির বাইরে নীল ফলক এভান্স ১৯৭৬ সালের ১৪ই অক্টোবর ৮৮ বছর বয়সে কেন্টের ক্র্যানব্রুকে তার নিজ বাড়িতে মৃত্যুবরণ করেন। তার ভস্ম লন্ডনের কোভেন্ট গার্ডেনের সেন্ট পল্‌স চার্চে পুঁতে রাখা হয়। ১৯৯৭ সালে লন্ডনের ১০৯ এবারি স্ট্রিটে তার বাড়ির বাইরে একটি নীল ফলক উন্মোচন করা হয়।
একাডেমি পুরকার
এভান্স ১৯৬৪ থেকে ১৯৬৮ সালের মধ্যে তিনবার একাডেমি পুরস্কারের মনোনয়ন লাভ করেন।
ফিফা কংগ্রেস
প্রতি বছর একটি সাধারণ কংগ্রেস অনুষ্ঠিত হয়, ফিফা কাউন্সিল (পূর্বে নির্বাহী কমিটি) দ্বারা যেকোন সময় ফিফার এক পঞ্চমাংশ সদস্যের সহায়তায় একটি বিশেষ কংগ্রেস আহবান করা যেতে পারে।
ফিফার ২১১ সদস্যের প্রত্যেকের কংগ্রেসে একটি করে ভোট রয়েছে। ফিফার সদস্যরা বিশ্বকাপ আয়োজক এবং ফিফার সভাপতির জন্য প্রার্থীদের প্রস্তাব করতে পারেন। ফিফা সভাপতি নির্বাচন এবং ফিফা বিশ্বকাপ আয়োজক দেশ নির্বাচন ফিফা বিশ্বকাপের পরের বছর কংগ্রেসে অনুষ্ঠিত হয়।
ইতিহাস
১৯৯৮ সাল থেকে প্রতি বছর ফিফা কংগ্রেস অনুষ্ঠিত হয়ে আসছে। এর পূর্বে প্রতি দুই বছর অন্তর এটি অনুষ্ঠিত হতো। প্রথম ও দ্বিতীয় বিশ্বযুদ্ধের কারণে ১৯১৫ হতে ১৯২২ এবং ১৯৩৯ হতে ১৯৪৫ সালের মধ্যে কংগ্রেস অনুষ্ঠিত হয়নি। ১ম, ৩য়, ১২তম, ২৯তম, ৩০তম, ৩০তম, ৩৯তম, ৫১তম, ৫৩তম, ৬১তম এবং ৬৫তম কংগ্রেসে ফিফা সভাপতি নির্বাচন অনুষ্ঠিত হয়েছে।
কংগ্রেসের তালিকা
{{legend|#BBF3BB|সভাপতি নির্বাচনের জন্য আয়োজিত কংগ্রেস}} {{legend|#FFD700|বিশেষ কংগ্রেস|text=*}} {{legend|#0093AF|বিশ্বকাপ আয়োজক নির্বাচনের জন্য আয়োজিত কংগ্রেস}}
বিশেষ কংগ্রেস
মোট আটটি বিশেষ কংগ্রেস অনুষ্ঠিত হয়েছে: ১৯০৮ (ব্রাসেলস), ১৯৫৩ (প্যারিস), ১৯৬১ (লন্ডন), ১৯৯৯ (লস অ্যাঞ্জেলেস), ২০০১ (বুয়েনোস আইরেস), ২০০২ (সিউল), ২০০৩ (দোহা) এবং ২০১৬ (জুরিখ)। ২০১৬ সালের বিশেষ কংগ্রেসে ফিফা সভাপতি সেপ ব্লাটার তার উত্তরসূরি নির্বাচিত না হওয়া পর্যন্ত তার পদে বহাল থাকেন। তবে, তাকে বরখাস্ত করার কারণে, ভারপ্রাপ্ত ফিফা সভাপতি, ইসা হায়াতু ফিফার দায়িত্বে ছিলেন।
উপেক্ষা জৈন
উপেক্ষা জৈন হলেন একজন ভারতীয়-কানাডীয় অভিনেত্রী, মডেল, টেলিভিশন উপস্থাপক, লেখিকা, নৃত্যশিল্পী। তিনি প্রথম কানাডীয় হিসেবে প্রাইম টাইম ভারতীয় টেলিভিশনে স্থায়ী চরিত্রে অভিনয় করেছেন; স্টার প্লাসের প্রচারিত জনপ্রিয় টেলিভিশন ধারাবাহিক সাথ নিভানা সাথিয়া-এ অভিনয় করেছিলেন। তিনি ২০১৬ সালের শুরু থেকে ২০১৭ সালের মাঝামাঝি পর্যন্ত, উক্ত ধারাবাহিকে এনআরআই সন্তানের পুত্রবধু মনিকা মোদী চরিত্রে অভিনয় করেছিলেন এবং তাঁর অভিনীত চরিত্রটি এই পরিবারের সর্বনাশ করার দিকে মনোযোগী ছিল। উপেক্ষা জৈন তাঁর ভাইরাল ভিডিও #র‍্যাপঅ্যাগেইনস্টরেপ (যেটি তিনি নিজেই লিখেছিলেন এবং এতে অভিনয়ও করেছিলেন)-এর জন্য আন্তর্জাতিকভাবে পরিচিত, যা ভারতের ধর্ষণের সংস্কৃতিকে লজ্জা দিয়ে বিশ্বব্যাপী তোলপাড় সৃষ্টি করেছিল। ২০০৮ সালে উপেক্ষা মিস ইন্ডিয়া ওয়ার্ল্ডওয়াইড কানাডার মুকুট অর্জন করেছিলেন এবং ২০১০ সালে প্রথম "প্রিন্সেস মিস ইন্ডিয়া ওয়ার্ল্ডওয়াইড"-এর খেতাব অর্জন করেছিলেন।
প্রাথমিক জীবন ও শিক্ষা
উপেক্ষা জৈন ১৯৮৬ সালের ২৪শে মার্চ তারিখে ভারতের কাশ্মীরের জম্মুর একটি জৈন পরিবারে জন্মগ্রহণ করেছিলেন। তিনি গ্রেটার টরন্টো এরিয়ায় তাঁর শৈশব অতিবাহিত করেছিলেন এবং সেখানেই তাঁর পড়াশোনা সম্পন্ন করেছেন। তিনি শৈশব থেকেই সবসময় চারুকলা অন্বেষণে উৎসাহিত ছিলেন। জৈন একজন প্রশিক্ষিত কত্থক এবং ভরতনাট্যম নৃত্যশিল্পী; তিনি টরোন্টো ভারতীয় শাস্ত্রীয় নৃত্য ইনস্টিটিউটের একটি কোম্পানীর একটি নৃত্যশিল্পী হিসাবে বিশ্ব জুড়ে তাঁর নৃত্য পরিবেশন করেছেন। তিনি প্রসিদ্ধ নৃত্যশিল্পী লতা পাদার কাছ থেকে নৃত্য শিখেছিলেন। জৈন তাঁর শৈশবের বেশ কিছু সময় মিসিসাগায়-এ কাটিয়েছিলেন; যেখানে তিনি গর্ডন গ্রেডন মেমোরিয়াল মাধ্যমিক বিদ্যালয়ের আন্তর্জাতিক ব্যবসা ও প্রযুক্তি প্রোগ্রামে ভর্তি হয়েছিলেন এবং পরবর্তীতে দ্য উডল্যান্ডস স্কুলে স্থানান্তরিত হন। তিনি তাঁর শ্রেণীতে প্রথম হয়ে উচ্চ বিদ্যালয় শেষ করে উইলফ্রিড লরিয়ার বিশ্ববিদ্যালয়ের বিবিএ প্রোগ্রামে ভর্তি হন। অনার্স-সহ স্নাতক শেষ করার পরে, উপেক্ষাকে ক্যাডবারি অ্যাডামসে একজন সহযোগী ব্র্যান্ড ম্যানেজার হিসাবে নিয়োগ দেওয়া হয়েছিল, সেখানে তিনি মাত্র এক বছর কাজ করে ছেড়ে দিয়েছিলেন। তাঁর উদ্দেশ্য ছিল শিল্পের প্রতি তাঁর অনুরাগকে অনুসরণ করা। ক্যাডবারিতে কাজ করার সময়, উপেক্ষা তাঁর নৃত্য গোষ্ঠীর সাথে নৃত্য পরিবেশনা অব্যাহত রেখেছিলেন এবং টরোন্টোর খ্যাতনামা সিয়ার্স এবং সুইজার অ্যাক্টিং স্কুল-সহ বিভিন্ন অভিনয় কোর্সে ভর্তিও হন। ২০০৯ সালে তিনি মিস ইন্ডিয়া ওয়ার্ল্ডওয়াইড কানাডা এবং মিস ইন্ডিয়া ওয়ার্ল্ডওয়াইড-এর প্রথম প্রিন্সেস খেতাব অর্জন করেছিলেন। এছাড়াও তিনি "মিস বিউটিফুল স্মাইল" এবং "মিস ট্যালেন্টেড"-এর খেতাব লাভ করেছিলেন। এর পরেই মাইক মায়ার্স এবং জেসিকা আলবা অভিনীত দ্য লাভ গুরু-এর একটি চরিত্রে তিনি অভিনয় করেছিলেন। যার পরে, তিনি জিটিএ-এর বিভিন্ন বিজ্ঞাপনে অভিনয় করেছিলেন। তবে মুম্বই থেকে কাজের প্রস্তাব আসার পর তিনি সে সকল কাজ রেখে তাঁর স্বপ্নের শহরে চলে আসেন।
কর্মজীবন
মুম্বইয়ের অচেনা জগতে খোঁজ করতে করতে, উপেক্ষা তাঁর প্রথম বাণিজ্যিক বিজ্ঞাপনে বলিউড সুপারস্টার শাহরুখ খানের বিপরীতে কাজ করার সুযোগ পান। অতঃপর তিনি বিভিন্ন প্রতিষ্ঠানের বিভিন্ন বিজ্ঞাপনে একজন মডেল হিসেবে বলিউডের বিভিন্ন তারকাদের সাথে উপস্থিত হওয়ার প্রস্তাব পান; যার মধ্যে প্রিয়াঙ্কা চোপড়ার সাথে হপ্পিটস, ক্যাটরিনা কাইফের সাথে ইয়ার্ডলি এবং লাইন অ্যাপ, হৃতিক রোশনের সাথে জাস্ট ড্যান্স, ইরফান খানের সাথে সিমপ্লি লার্ন আছে। এ ছাড়াও ঘরোয়া বিভিন্ন পন্য যেমন পার্লে, ডাভ, প্যানটিন, মারুতি, কার্বন মোবাইল, ব্ল্যাকবেরি, মুম্বই মিডডে, কোরিও ইত্যাদি পণ্যের জন্যও তিনি কাজ করেছেন।
২০১৫ সালে উপেক্ষা #র‍্যাপঅ্যাগেইনস্টরেপ নামে একটি ইউটিউব ভিডিও সহ-প্রযোজনা ও পরিবেশনা করেছিলেন; যা দ্য হাফিংটন পোস্ট, দ্য ওয়াল স্ট্রিট জার্নাল, এনআরআই ট্রিবিউন, কসমোপলিটন এবং অন্যান্য প্রকাশনা দ্বারা আন্তর্জাতিকভাবে প্রশংসা অর্জন করেছিল। ভারতে নারীরা যে অত্যাচার ও নির্যাতনের মুখোমুখি হচ্ছে এবং এই ধর্ষণ, লাঞ্ছনা ও ভন্ডামি সম্পর্কে সচেতনতা আনার ক্ষেত্রে এই ভিডিওটি ভারতের স্ত্রী বিদ্বেষ এবং পশ্চাদমুখী মানসিকতার নিন্দা করেছিল।
হেবার প্রণালী
হেবার বস একটি রাসায়নিক প্রক্রিয়া যার মাধ্যমে শিল্পক্ষেত্রে হাইড্রোজেন এর সাথে নাইট্রোজেনের বিক্রিয়ায় অ্যামোনিয়া উৎপাদন করা হয়। শিল্পক্ষেত্রে অ্যামোনিয়া উৎপাদনের জন্য ব্যবহৃত প্রধান পদ্ধতি এটি। উদ্ভিদের বৃদ্ধিতে নাইট্রোজেন একটি গুরুত্বপূর্ণ উপাদান। কার্বন ও অক্সিজেনও গুরুত্বপূর্ণ উপাদান কিন্তু এগুলো উদ্ভিদ মাটি ও বায়ু থেকে সহজেই পায়। যদিও বায়ুর ৭৮% নাইট্রোজেন, তথাপি বায়ু থেকে উদ্ভিদ নাইট্রোজেন গ্রহণ করতে পারে না। এর অন্যতম কারণ নাইট্রোজেনের অণু শক্তিশালী ত্রিবন্ধনে আবদ্ধ থাকে। তাই নাইট্রোজেনকে এমনভাবে থাকতে হবে যাতে উদ্ভিদ তা গ্রহণ করতে পারে। বিংশ শতাব্দীতে জার্মান রসায়নবিদ ফ্রিটজ হেবার এই পদ্ধতি আবিষ্কারের আগে এটি সম্ভবপর ছিল না। তিনিই প্রথম বায়ুর বিদ্যমান নাইট্রোজেনকে অ্যামোনিয়া উৎপাদনে ব্যবহার করতে সমর্থ হন, যা উদ্ভিদ সরাসরি গ্রহণ করতে পারে। এই পদ্ধতি আবিষ্কারের আগে শিল্পক্ষেত্রে অ্যামোনিয়া উৎপাদন অত্যন্ত কঠিন ছিল।
যদিও বর্তমান সময়ে সার উৎপাদনে এই পদ্ধতি ব্যবহৃত হয়, প্রথম বিশ্বযুদ্ধের সময় জার্মানি এই পদ্ধতি ব্যাবহার করে অ্যামোনিয়া উৎপাদন করেছিল যা দিয়ে বিস্ফোরক তৈরি করা হয়েছিল।
ইতিহাস
১৯ শতকে সার উৎপাদনের জন্য অ্যামোনিয়া এবং নাইট্রেট এর চাহিদা ক্রমশ বেড়ে চলেছিল। এগুলোর প্রধান উৎস ছিল খনিজ নাইটার এবং গ্রীষ্মমণ্ডলীয় দ্বীপপুঞ্জের গুয়ানো। বিশ শতকের শুরুতে ভবিষ্যদ্বাণী করা হয় যে এসব উৎস হতে পাওয়া অ্যামোনিয়া এবং নাইট্রেট ভবিষ্যৎ চাহিদা পূরণ করতে পারবে না এবং অ্যামোনিয়ার নতুন উৎস খোঁজা অপরিহার্য ছিল। যদিও বায়ুমণ্ডলীয় নাইট্রোজেন পর্যাপ্ত রয়েছে, বায়ুমণ্ডলের প্রায় ৮০ ভাগ, এটি খুবই স্থিতিশীল এবং অন্যান্য রাসায়নিক পদার্থের সঙ্গে বিক্রিয়া করে না। বাতাসের নাইট্রোজেন কে অ্যামোনিয়াতে পরিণত করা রসায়নবিদদের জন্য নতুন চ্যালেঞ্জ ছিল।